AQShning eng yirik aviakompaniyasi American Airlines Xellouin bayrami nishonlanishi vaqtida xodimlar yetishmovchiligi va yomon ob-havo sababli asosiy aeroportlardagi yuzlab reyslarni bekor qildi. Bu haqda CNN telekanali xabar berdi. Foto: Nick Oxford / Reuters “Butun tizimda muammoli ob-havo sababli xodimlarimiz soni qisqarmoqda, chunki ekipaj a’zolari muntazam reyslarni bajarishni to‘xtatmoqda”, deb izoh berilgan kompaniyada. American Airlines 30 oktyabrda 460ga yaqin reys yoki jami reyslarning 17 foizini bekor qilgan, 300 ga yaqin reys ushlangan. 29 oktyabrda esa 700 ta reys bekor qilingan. Aviakompaniyaning minglab mijozlari vaziyat yuzasidan kompaniyaga o‘z e’tirozlarini bildirgan. American Airlines AQShning ichki reyslarni bajaruvchi eng yirik aviakompaniyasi hisoblanadi.